Кангкар Пунсум

Кангкар Пунсум () — највисока планина in Бутан и веројатно највисоката неосвоена планина во светот. Се издига на висина од 7.570 м, со истакнатост од 2.995 м. Името би се превело како „бела планина на тројцата духовни браќа“.

Планината лежи на границата со Тибет,Подробна расправа за местоположбата и висината на Кангкар Пунсум и Кула Кангри иако точната местоположба останува спорна. По отворањето на Бутан за планинарите во 1983 г. спроведени се четири експедиции, од кои на два наврата се направени неуспешни обиди за освојување на врвот (1985 и 1986 г.) Во 1998 г. една екипа успеала да освои спореден врв на планината од тибетска страна.

 Историја 
мини|десно|250п|Планината од превојот Гопу Ла.
Висината на Кангкар Пунсум првпат се споменува во 1922 г. но до скоро картите биле сосема погрешни, прикажувајќи ја планината на различни места со различна висина до тој степен што првата искачувачка експедиција воопшто не успеала да ја најде планината.

Во 1994 г. во Бутан е донесен закон со кој се забранува искачувањето на планини повисоки од 6.000 метри од почит кон верувањата на мештаните, а од 2003 г. планинарството е сосема забрането. Кангкар Пунсум веројатно ќе го задржи статусот подолго време бидејќи повисоките неосвоени врвови во светот не се главните на матичната планина.

Во 1998 г. една јапонска експедиција добила дозвола за искачување од Кинеското планинарско здружение, но истата е повлечена поради политички проблеми со Бутан. Следната година преку Тибет е освоен помалиот соседен врв Љенгканг Кангри, наречен и Кангкар Пунсум Север (7.535 м). За разлика од другите карти, во отчетот на оваа експедиција врвот се води во Тибет, а тибетско-бутанската граница е прикажана како поминува низ Кангкар Пунсум, опишан како „највисокиот врв во Бутан“ со 7.570 м. Оваа висина одговара на наведеното во јапонските извори, кои пак се водат според кинески сознанија. Самите Бутанци немаат извршено мерење.

 Поврзано 
 Планини во Бутан
 Седумилјадници

 Наводи 

 Надворешни врски 


 Страница за Кангкар Пунсум  на Peakware 
 Кангкар Пунсум и Кула Кангри 

Категорија:Планини во Бутан
Категорија:Планини во Тибет
Категорија:Хималаи
Категорија:Седумилјадници
Категорија:Највисоки точки на земјите
Категорија:Меѓународни планини во Азија